Մոնիքա Պելուչի

**Մոնիքա Աննա-Մարիա Պելուչի** (իտալերէն՝ Monica Anna Maria Bellucci, Ումպրիա, Իտալիա, 30 Սեպտեմբեր 1964), իտալացի դերասանուհի եւ նորաձեւութեան մոտել (կերպար)։ Իր ասպարէզը սկսաւ իբրեւ նորաձեւութեան մանեքէն, նախքան իտալական, ամերիկեան եւ ֆրանսական ժապաւէններու մէջ աշխատի:

## Առաջին տարիները
Մոնիքա Պելուչի ծնած է Իտալիոյ Ումպրիա նահանգին Չիթա տի Քասթելօ շրջանին մէջ։ Պրունելա Մրիկաթիի եւ Փասքուալէ Պելուչիի միակ զաւակն է եւ մեծցած է Սան Ճուսթինօ։

## Ասպարէզ

### Նորաձեւութեան Դերակատար
մինի|Մոնիքա Պելուչի, նկար՝ 7-6-2009
Պելուչի իր նորաձեւութեան ասպարեզը սկսաւ 1977-ին, տասներեք տարեկան հասակին։ Դպրոցը աւարտելէ ետք, իրաւաբանութիւն կ՛ուսանի Փերուճիայի համալսարանին մէջ, սակայն 1988-ին ուսումը կը ձգէ հետեւելու համար նորաձեւութեան ասպարէզին, ստորագրելով «Elite Model Management»-ին հետ եւ Միլան կը փոխադրուի։ 1989-ին, կը սկսի աշխատիլ որպէս մանեքէն Փարիզ եւ Նիւ Եորք։ Կը նկարահանուի «Dolce & Gabbana»ի եւ Elle-ի ֆրանսական հրատարակութեան համար։ 2001-ին, կը յայտնուի «Esquire» պարբերաթերթին  կողքին վրայ։

2003-ին, կը լուսանկարուի «Maxim» պարբերաթերթին համար եւ «Men's Health» զինքը կը ներառնէ «Բոլոր Ժամանակներու 100 Ամէնէն Ցանկալի Կիներուն» ցանկին մէջ՝ թիւ 21-րդ։ Նոյն տարին, երկու ազգային թերթեր զինք կ՛անուանեն իտալական սեռի (սեքսի) խորհրդանիշ։
ձախից|մինի|Մոնիքա Պելուչի, նկար՝ 1990
2004-ին, երբ իր աղջիկին՝ Տեւային յղի էր, մերկ կը լուսանկարուի «Vanity Fair»ի իտալական հրատարակութեան համար, որպէսզի իր հակառակութիւնը ցոյց տայ Իտալական օրէնսդրութեան եւ սերմնահեղուկի նուիրատուութեան արգելքին, եւ դարձեալ կը լուսանկարուի նոյն պարբերաթերթին համար 2010-ին, երբ իր երկրորդ աղջիկին յղի էր։ 2006-էն մինչեւ 2010, Պելուչի եղած է «Dior»ի արտադրանքներուն դէմքը։

2012-ին, Պելուչի «Dolce & Gabbana»ի դէմքը կը դառնայ։ Փետրուար 2016-ին, կը լուսանկարուի իտալական GQ-ի համար։ 2019-ի գարնան, Միլանի նորաձեւութեան շաբթուան ընթացքին կը տողանձէ «Dolce & Gabbana»ին համար։ 

## Անձնական կեանք
մինի|Մոնիքա Պելուչի, նկարէ 2014
1990 մինչեւ 1994 ամուսնացած էր լուսանկարիչ Գլաուտիօ Քարլոս Պասոյի հետ։

1996-ին, «Բնակարան քաղաքի կեդրոնին մէջ» ժապաւէնին նկարահանման ընթացքին, կը ծանօթանայ ֆրանսացի դերասան Վենսան Քասելին։ Անոնք կ՛ամուսնանան 1999-ին ու կ՛ունենան երկու դուստր՝ Տեւա (ծնած 2004-ին) եւ Լէոնի (ծնած 2010-ին), եւ միասին խաղցած են 10 ժապաւէններու մէջ։ Զոյգը իրենց ամուսնալուծումը կը յայտարարէ Օգոստոս 26, 2013-ին։

Կրօնքի մասին ան յայտնած է․-«Թէեւ կը յարգեմ եւ կը հետաքրքրուիմ բոլոր կրօնքներով, սակայն անաստուած եմ։ Եթէ կայ բան մը, որուն կը հաւատամ, անիկա խորհրդաւոր ուժ մըն է, այդ մէկը, որ գոյութիւն ունի ովկիանոսներուն մէջ եւ կը կապէ բնութիւնը արարածներուն հետ»։

## Մրցանակներ եւ գնահատանքներ
մինի|Մոնիքա Պելուչի, նկար՝ 2024
2003-ին, Պելուչի կ՛արժանանայ «Արծաթէ ժապաւէն» մրցանակին (Nastro d'Argento), երկրորդական դերակատարման լաւագոյն դերասանուհիի համար, «Անհաւատարմութիւններ» (Infidelities) ժապաւէնին մէջ Ալեսիայի դերին համար։ 

2006-ին, ան կը մասնակցի Քաննի 59-րդ շարժապատկերի փառատօնին որպէս դատակազմի անդամ։ 2009-ին, ան կ՛արժանանայ Համաշխարհային դերասանուհիի մրցանակին Կանանց համաշխարհային մրցանակաբաշխութեան ընթացքին։

2023-ին, Թեսաղոնիկէի 64-րդ շարժապատկերի փառատօնին, իրեն կը շնորհեն «Ոսկէ Աղեքսանդր» մրցանակին, շարժապատկերի բնագաւառին մէջ իր ունեցած ցկեանս նուաճումներուն համար։

## Ժապաւէններ

         
## Ծանօթագրութիւններ

Ստորոգութիւն:Իտալացի դերասաններ
Ստորոգութիւն:Եւրոպայի արուեստագէտներ
Ստորոգութիւն:Դերասաններ
Ստորոգութիւն:Դերասաններ ըստ ազգութեան
Ստորոգութիւն:Դերասանուհիներ ըստ ազգութեան
Ստորոգութիւն:Դերասանուհիներ